A macska remek vadász. Érzékszervei kitűnőek, fogai és karmai élesek, erős és ügyes. Főleg éjjel vadászik, sötétben is jól lát. A házimacska vadon is megél: egereket, kis madarakat, rovarokat és más állatokat fog. Ez persze nem igaz a fajtiszta, tenyésztett macskák túlnyomó többségére, amelyek már hozzászoktak a kényelmes szobai élethez.

Kevés állat kelt olyan félelmet, mint a nagymacskák: az oroszlánok, tigrisek, párducok vagy a gepárd. Valamennyien ügyes vadászok, karmuk és fo-guk erős, borotvaéles, testük izmos, érzékszerveik kiválóak. Gyönyörű csíkos vagy pettyes bundájuk jól elrejti őket a növényzetben, így becserkészhetik, és váratlanul lerohanhatják mit sem sejtő áldozataikat: zebrákat, zsiráfokat vagy másokat.

A nagymacskáknak hét fajuk van. Legnagyobb közülük a tigris: egy felnőtt állat hossza orrától a farkáig elérheti a 3 m-t. Az oroszlán sokkal kisebb. A macskafélék ősei 45 millió évvel ezelőtt jelentek meg. A legtöbb macskaféle – az oroszlán, párduc, gepárd – Afrikában él. A hópárduc a közép – ázsiai hegy-vidékek erdeinek és füves pusztáinak lakója. A jaguár a Közép és Dél – Amerika legnagyobb macskaféléje.

/Részlet a LAROUSSE enciklopédiából/